stanford-oval/wikipedia huggingface dataset:
סדר תפילות יום הכיפורים
תפילות יום הכיפורים לפי סדרן > תפילת מנחה > קריאה בתורה והפטרה

הקריאה בתורה, בדומה לתפילה שחרית, לקוחה מפרשת אחרי מות (ספר ויקרא, פרק י"ח). הפרשה עוסקת בעניין האיסור על גילוי עריות. שני טעמים לקריאת פרשה זו דווקא ביום הכיפורים מובאים באבודרהם: ”ומה שקורין בפרשת העריות אומר הטעם במדרש: רבונו של עולם! אתה הזהרתנו שלא לגלות ערוה - אף אתה לא תגלה ערותנו ותכפר לנו. ויש אומרים טעם אחר, לפי שנפשו של אדם מתאוה להם ובני אדם נכשלין בהם כל השנה וגם ביום הכיפורים...וכל מי שיש בידו אחת מהן יפרוש ממנה ויחזור בתשובה ויתכפר לו” יש מסבירים קריאה זו משום שהיא המשך של הקריאה בשחרית. ויש המסבירים שקוראים פרשה זו מפני הפסוק "וחי בהם", ממנו למדו חז"ל את הדין שחולה שיש בו סכנה חייב לאכול ביום כיפור וכדי להזכיר לאותם חולים שחובה עליהם לאכול.
גם אצל האשכנזים שיש טעמים מיוחדים לקריאת התורה בימים הנוראים, קריאת התורה במנחה נעשית בטעמים הרגילים כבכול השנה.
הקריאה בהפטרה היא בספר יונה העוסק בתשובתם של אנשי נינוה ובכך שאין לאן לברוח מה', וברוב הקהילות נהגו להוסיף שלושת הפסוקים האחרונים של ספר מיכה (פרק ז', פסוקים י"ח–כ')הנקראים גם במנהג התשליך. במנהג אשכנז המקורי (ובדומה לנוסח רומניא), אין מוסיפים פסוקים אלו, ובקצת קהילות האשכנזים הנהיגו בתקופה המאוחרת להוסיפם. פסוקים אלו עוסקים בעניין התשובה ולפיכך מוספים אותם להפטרה.
אצל האיטלקים מוסיפים לפני תחילת ההפטרה את הפסוק האחרון של ספר עובדיה (פסוק כ"א). הסיבה לכך היא ככל הנראה השפעה של החלוקה לסדרים של התנ"ך במסורת הארץ ישראלית הקדומה. הסדר בו נמצא ספר יונה התחיל בפסוק האחרון של ספר עובדיה, וזו הסיבה להכללתו בהפטרה בה קוראים את ספר יונה. ויש שכתבו שפסוק זה נוסף כתשובה לנוצרים, שסילפו את ספר יונה, ועוד שמדבר במלכות ה' שהיא אחד מהדגשים של ימים הנוראים.
בברכות שאחרי ההפטרה נהוג ברוב המנהגים לברך את כל ארבע הברכות, ואם חל יום הכיפורים בשבת מוסיפים לברכה הרביעית אזכור של השבת, למרות שאלמלא יום הכיפורים לא היו קוראים הפטרה. מנהג האשכנזים שלא לברך את הברכה הרביעית, שכן בקהילות אשכנז מקובל להפטיר בתעניות ציבור, וכשם שביתר הצומות לא מברכים את הברכה הרביעית של ההפטרה, כך נהגו גם ביום הכיפורים.
תפילות יום הכיפורים לפי סדרן > תפילת מנחה > תפילה העמידה וחזרת הש"ץ

אחרי שמחזירים את ספר התורה, אומרים חצי קדיש, ומתפללים תפילת לחש, הזהה לשל שחרית, ואחריו הווידוי כמו בשאר התפילות.
בחזרת הש"ץ, אומרים פיוטים בקהילות אשכנז, איטליה ורומניה, אולם משום חוסר הזמן, נהגו הפייטנים לכתוב פיוטים הרבה יותר קצרים מבשחרית ומוסף.
בנוסח איטליה ובקצת קהילות נוסח אשכנז, אומרים גם סליחות בתפילה זו. בנוסח הספרדים אומרים סליחות אחרי חזרת הש"ץ, כמו בשאר תפילות היום.
תפילות יום הכיפורים לפי סדרן > תפילת מנחה > ברכת כהנים

בתלמוד בבלי מסכת תענית מובאת מחלוקת תנאים בין רבי מאיר הסובר שיש לשאת כפים (כלומר לברך ברכת כהנים) בתפילת מנחה ובתפילת נעילה, רבי יהודה הסובר שאין לשאת כלל ורבי יוסי הסובר שיש לברך רק בנעילה אך לא במנחה. התלמוד עצמו מביא מחלוקת אמוראים האם הלכה (או המנהג) כרבי מאיר או כרבי יוסי. ככל הנראה בארץ ישראל נהגו כרבי מאיר, אך בבבל נהגו כרבי יוסי, וכן נפסק להלכה בשולחן ערוך שאין נושאים כפים במנחה, וכן המנהג כיום בכל הקהילות. ברם בשל הדעות החולקות נפסק כי כהן שעלה בטעות לברך ברכת כהנים - נושא כפיו ואין מורידים אותו. ומכל מקום, פוסק הרמ"א שאומרים א-להינו וא-להי אבותינו ברכנו בברכה המשולשת כיון שאם עלה אין מורידים אותו, וכן נוהגים בקהילות האשכנזים.
תפילות יום הכיפורים לפי סדרן > תפילת נעילה

ביום הכיפורים, בניגוד לשאר המועדים בהם יש ארבע תפילות, קיימת תפילה חמישית, המכונה תפילת נעילה. היא נקראת "נעילה" שכן היא נאמרת בשעה בה היו נועלים את שערי בית המקדש או כיוון שזו השעה בה ננעלים שערי השמים וזוהי ההזדמנות האחרונה בה מתקבלות התפילות. בקהילות רבות התפילה פותחת בפיוט אל נורא עלילה. במהלכה משנים את כל ההוספות לתפילה בהן נזכרת "כתיבה בספר החיים" ל"חתימה", וגם נוסח הווידוי שונה משאר התפילות. בקהילות אשכנז, אומרים סליחות בברכה האמצעית שבחזרת הש"ץ; אומרים סליחות בתפילה זו אפילו בקהילות שלא אומרות את הסליחות בשאר תפילות היום (עיין לעיל). בניגוד לכך, למנהג יהדות ארצות האסלאם, אומרים את רוב הסליחות לאחר החזרה, כמו בשאר תפילות היום. ברוב הקהילות אומרים גם ברכת כהנים. לאחר החזרה האשכנזים והאיטלקים מוסיפים אבינו מלכנו, והתימנים והאיטלקים מוסיפים נפילת אפיים. לאחר מכן נהוג ברוב הקהילות שהחזן קורא מספר פסוקים ביניהם "שמע ישראל" ו"ה' הוא האלהים" והקהל עונה. בסיום התפילה תוקעים בשופר (אם כי יש הדוחים את התקיעה לאחר תפילת ערבית של צאת הצום); במנהג המקורי תוקעים רק תקיעה אחת, ויש שהנהיגו לתקוע תשר"ת.
חלק מהאשכנזים (בעיקר יוצאי מזרח אירופה) נוהגים לומר בסיום תפילת נעילה "לשנה הבאה בירושלים". ויש המוסיפים "לשנה הבאה בירושלים הבנויה". ברם ברוב עדות ישראל (כולל קהילות האשכנזים במערב אירופה) לא נהוג מנהג זה כלל, אם כי במחזור "אהבת הקדמונים" כמנהג יהודי פאס מובא המנהג לומר "לשנה הבאה בירושלים" בתפילת ערבית של ליל כיפור.
לקריאה נוספת

דניאל גולדשמידט, מחזור לימים הנוראים לפי מנהגי בני אשכנז לכל ענפיהם, כרך ב: יום כפור, ירושלים ה'תש"ל [1970], באתר היברובוקס. ציון בהערות שוליים: גולדשמידט.
רבי אלעזר בירבי קליר: פיוטים ליום הכיפורים, ביארה והוסיפה מבוא שולמית אליצור, התקין מכתבי היד מיכאל רנד, האיגוד העולמי למדעי היהדות, ירושלים תשפ"א.
מנחם עמנואל הרטום, מחזור מנהג איטלייאני לפי הנהוג בכל הקהילות, כרך ג: כיפור, ירושלים ה'תשס"ה [2005].
ש"ט גאגין, כתר שם טוב חלק שישי – טעמי המנהגים בנוסח התפלות לראש השנה וליום כפור והשינויים בין נוסחאי התפלות של הספרדים שבמזרח ובין הספרדים שבמערב ובין אחינו האשכנזים, לונדון, ה'תשט"ז [1955]. ציון בהערות שוליים: כתר שם טוב.
צבי זוהר, 'ומי מטהר אתכם – אביכם שבשמים: תפילת סדר העבודה של יום הכיפורים – תוכן, תפקיד ומשמעות', (AJS Review XIV, 1 (1989, עמ' א-כח.
המהומות בקזחסטן (2022)

מהומות 2022 בקזחסטן, הידועות גם בשם ינואר העקוב מדם (בקזחית: Қанды қаңтар) היו סדרה של הפגנות המוניות שהחלו בקזחסטן ב-2 בינואר 2022 והסתיימו ב-11 בינואר 2022. ההפגנות החלו לאחר שב-1 בינואר 2022, ממשלת קזחסטן ביטלה את תקרת המחירים של הגז הנוזלי במדינה, והדבר הביא לעלייה חדה ופתאומית במחירו. ההפגנות החלו כמחאות לא אלימות בעיר יצרנית הנפט ז'נאאוזן (אנ') והתפשטו במהירות לערים אחרות במדינה, וביתר שאת בעיר הגדולה ביותר בקזחסטן, אלמטי, בה ההפגנות הפכו להתפרעויות אלימות, וניזונו מחוסר שביעות רצון גואה מהממשלה ועוני נרחב. המהומות נמשכו כעשרה ימים, ובמהלכן, על פי גורמים קזחיים רשמיים, נהרגו 227 בני אדם, בהם 19 אנשי כוחות הביטחון, ולמעלה מ-9,900 נעצרו.
גורם מלבה נוסף למהומות היה חוסר שביעות רצון גובר מהממשלה ומהנשיא הקודם, נורסולטן נזרבייב, אשר שלט במדינה במשך 28 שנים וכיהן כיושב ראש מועצת הביטחון של קזחסטן (אנ') בזמן ההפגנות. נזרבייב נחשב בעיני רבים כמי שמאחורי הקלעים עדיין שולט בפועל במדינה, והזעם כלפיו נבע, בין היתר, בשל הפעלת יד חזקה כנגד מתנגדי השלטון וכנגד יריביו, סמכותנות יתר ונפוטיזם. בנוסף, נזרבייב ומשפחתו הם בעלי עושר רב, בעוד אזרחים רבים סבלו מעוני מחפיר.
רקע

בעקבות התפרקות ברית המועצות, מספר אנשים עשירים שהיו מקורבים לשלטון בברית המועצות בקזחסטן נהנו מהזדמנויות לצבירת עושר בתהליכי ההפרטה. הם קיבלו לידיהם משאבים ונכסים יקרי ערך. נורסולטן נזרבייב התמנה לנשיא קזחסטן ושלט במדינה בין השנים 1990-2019. על פי משקיפים בינלאומיים, בשנים אלו, הבחירות התנהלו בצורה לא הגונה.
בעשור הראשון של המאה העשרים, קזחסטן נהנתה משגשוג כלכלי גבוהה ביחס לשכנותיה במרכז אסיה בזכות הפקת נפט. כמו כן בשטחה של המדינה נמצאים 40% ממרבצי האורניום בעולם. למרות השגשוג הכלכלי, אזרחי קזחסטן לא נהנו מתוצאותיו. שכר המינימום במדינה עומד על 100 דולר אמריקאי לחודש ואי השוויון הכלכלי עמוק. ב-2012 הפורום הכלכלי העולמי, ציין ששחיתות היא הבעיה המרכזית בעשיית עסקים בקזחסטן. ב-2108 חברת קרדיט סוויס דרגה את המדינה במקום 169 מתוך 174 בחלוקת העושר בין קבוצות שונות במדינה. ב-2022, כ-55% מהעושר בקזחסטן הוחזק על ידי 162 אזרחים.
רקע > השביתה בז'נאאוזן

ז'נאאוזן היא עיר בדרום מערב קזחסטן. ב-1964 הוקם ישוב עם פתיחת שדה נפט בשם נובי אוזן, במהלך השנים היישוב התפתח לעיר. העיר מתוארת כישוב שנבנה סביב שדה הנפט. כבר ביוני 1989, התקיימו הפגנות של עובדי שדה הנפט בעיר, שאז הייתה חלק מברית המועצות, בעקבות מחסור במזון. במאי 2011 הכריזו עובדי שדה הנפט על שביתה, שהוכרזה כלא חוקית על ידי בית משפט מקומי וכאלף איש פוטרו. העובדים דרשו תנאי עבודה משופרים ואת הזכות להתאגדות. השביתה נמשכה חודשים והשובתים מחו, באופן קבוע, במרכז העיר. ב-16 בדצמבר 2011, יום העצמאות של קזחסטן, עובדי שדה הנפט אוזנמונאיגאס הסלימה המחאה בתביעה להשיג שכר ראוי ותנאי עבודה הוגנים. השובתים התבקשו לעזוב את מרכז העיר לקראת אירועי יום העצמאות. בהתנגשויות בין מפגנים למשטרה 14 איש נהרגו ויותר ממאה נפצעו.
ההפגנות

החל משנת 2019 החלה העלייה במחיר הגז ושיאה הגיעה שממשלת קזחסטן ביטלה את תקרת המחירים של הגז הנוזלי במדינה, והדבר הביא לעלייה חדה ופתאומית במחירו בינואר 2022. עליית המחירים הובילה לזעם בקרב האזרחים. ההפגנות החלו כמחאות לא אלימות בעיר יצרנית הנפט ז'נאאוזן והתפשטו במהירות לערים אחרות במדינה, וביתר שאת בעיר הגדולה ביותר בקזחסטן, אלמטי, בה ההפגנות הפכו להתפרעויות אלימות, וניזונו מחוסר שביעות רצון גואה מהממשלה, פערים כלכלים וחברתיים שהתרחבו בעקבות מגפת הקורונה ועוני נרחב.
בתגובה לפרוץ המהומות, הנשיא קאסם-ג'ומארט טוקאייב הכריז על מצב חירום באזור מנגיסטאו ואלמטי, החל מ-5 בינואר 2022. באותו יום, פוזר הקבינט ונזרבייב הודח מתפקידו כיושב ראש מועצת הביטחון. מצב החירום הורחב תוך זמן קצר לכל המדינה. בתגובה לבקשתו של טוקאייב, הסכים ארגון האמנה לביטחון קולקטיבי (CSTO) - ברית צבאית של רוסיה, ארמניה, בלארוס, קירגיזסטן, טג'יקיסטן וקזחסטן - להציב כוחות בקזחסטן. הצבת הכוחות נעשתה כביכול למען שמירת השלום, אך בפועל תפקידה היה לסייע לממשלת קזחסטן בדיכוי המהומות. ולדימיר פוטין תיאר את התערבות הברית כמאמץ מרוכז להגן על בעלות הברית האזוריות מפני מה שהוא תיאר כמהפכות צבע שנגרמו כתוצאה מהתערבות זרה בענייניהן הפנימיים. חיילי CSTO נפרסו תחילה בבנייני ממשלה בעיר הבירה, נור-סולטן (אסטנה), ולאחר מכן נפרסו באזורים נוספים.
כתוצאה מהמהומות, הנשיא טוקאייב הודיע על החזרת מכסות מחיר הגז למשך 6 חודשים. ב-7 בינואר הודיע טוקאייב כי הסדר החוקתי "הוחזר ברובו בכל אזורי המדינה". טוקאייב אף ציין כי הנחה את הצבא הקזחי להשתמש בכוח קטלני נגד מפגינים, ואישר פתיחה באש ללא אזהרה "לשם הריגה", כינה את המפגינים "שודדים ומחבלים" ואמר כי השימוש בכוח ימשיך "להרוס את ההפגנות".
ב-10 בינואר הכריזה הממשלה הקזחית על יום אבל לאזרחים שנהרגו במהלך המהומות. ב-11 בינואר הודיע טוקאייב כי הסדר הושב על כנו בקזחסטן, ותיאר את האירועים כניסיון הפיכה נגדו. בנוסף הודיע שחיילי בעלות ברית ה-CSTO יחלו לסגת מהמדינה ב-13 בינואר, כאשר בפועל הכוחות הוצאו במלואם עד 20 בינואר. בנאום שנשא בפני הפרלמנט ב-11 בינואר, הבטיח טוקאייב רפורמה, והכיר באי-שביעות רצון הציבור מאי-השוויון במדינה, ואף מתח ביקורת על נזרבייב ומקורביו בשל עושרם. ב-11 בינואר חודשו הטיסות הבינלאומיות לבירת המדינה, נור-סולטן וממנה, מונה ראש ממשלה חדש ושבוע לאחר מכן פוטר שר ההגנה. ב-16 במרץ, נשא טוקאייב נאום שבו התווה תוכנית של רפורמות כלכליות ופוליטיות.
השפעת המהומות

במהלך ההפגנות, כוחות משטרה פתחו באש על מפגינים ונערכו מעצרים נרחבים. כן הרשויות מקומיות דיווחו על הרס בתי עסק. דיווחים שהגיעו מכלי תקשורת שונים בעולם, בהם סוכנות הידיעות הצרפתית AFP וסוכנות הידיעות הרוסית TASS, שידרו קרבות יריות מאזורים שונים, ובהם מרכז העיר אלמטי. כוחות הביטחון הקזחיים דיווחו על הרוגים בקרב אנשיהם. לפי הרשויות המקומיות, שני קציני ביטחון נמצאו ערופים. עד 19 בינואר, מספר ההרוגים במהומות הגיע, לפי הדיווחים, ל-227.
השפעת המהומות > השפעות כלכליות

מכיוון שקזחסטן היא מקור ל-40% מהאורניום בעולם, מחירי האורניום עלו מאז פרוץ ההפגנות. בנוסף, עקב הורדת האינטרנט במדינה, פעולות כריית מטבעות קריפטוגרפיים נפגעו, כאשר יכולת ההצפנה העולמית של מטבעות קריפטוגרפיים (ההאשרייט) ירדה ב-12%. ערב ההפגנות, כ-18% מיכולת ההאשרייט העולמי לביטקוין הייתה בשטח קזחסטן.
המהומות אף גרמו לנזק כלכלי משמעותי לבעלי ההון בקזחסטן. לפי פורבס, במהלך ההפגנות והמהומות, הונם של ארבעה מיליארדרים מקומיים הצטמצם ב-3 מיליארד דולר. במקביל, בתו וחתנו של הנשיא לשעבר נורסולטן נזרבייב הפסידו 200 מיליון דולר.[דרוש מקור]
חלב קוקוס

| --- | --- |

חלב קוקוס בקערה
 
 מאכלים
 סוג:  חלב צמחי, משקה ללא אלכוהול 
 מרכיבים עיקריים:  קוקוס טחון, מים 
 
חלב קוקוס הוא נוזל המיוצר מבשר אגוז הקוקוס, אשר מופרד מהקליפה הקשה, נטחן ואז מושרה זמן רב במים כדי למצות ממנו את השומנים, החלבונים, הסוכרים ואבות מזון נוספים.
פרי הקוקוס מורכב מ-57.1% גרעין, 9.8% מים ו-38.5% קליפה, צבעו לבן ומרקמו סמיך ושומני.
קוקוס הוא צמח הגדל במדינות טרופיות והחלב המופק ממנו הוא חלק עיקרי מהתזונה במדינות המייצרות קוקוס כמו אינדונזיה.
חלב קוקוס מהווה תחליף חלב או שמנת בבישול, מצוי בשימוש נרחב בבישול התאילנדי וההודי ומשמש כחומר גלם במאכלים רבים כגון קינוחים, דגים, עופות ותבשילים נוספים.
לעיתים מוסיפים לחלב קוקוס ולקרם קוקוס חומרים מסמיכים וחומרים משמרים.
במוצרי חלב קוקוס המיובאים לישראל יש יבואנים הנמנעים מהשימוש במושג "חלב קוקוס" מחשש שייחשב למאכל חלבי, ומשווקים את המוצרים בשמות "נוזל קוקוס". קיימים מוצרים נוספים בשוק הישראלי המכונים "מי קוקוס" ו"משקה קוקוס", אך אלו מתייחסים לנוזל השקוף הנמצא בלב אגוז הקוקוס.
יתרונות בריאותיים

לחלב הקוקוס יתרונות בריאותיים רבים, לכן מומלץ לשלב מזון זה בתזונה היומית, היות שמכיל כמות שמן רבה מומלץ לערבבו עם מוצרי מזון אחרים.
חלב הקוקוס עשיר בחומרים מזינים ומינרלים, ברזל, סידן, אשלגן, מגנזיום ואבץ. בנוסף לכך, הוא עשיר בנוגדי חמצון כמו ויטמין E מעשיר ומרענן את העור.
שתיית כוס חלב קוקוס מספקת כמות גדולה של ברזל המהווה כמעט ממחצית הצריכה היומית המומלצת לגברים ו-22% לנשים.
לחלב הקוקוס יש אפקט של גירוי ירידה במשקל, משפר את בריאות הלב ומחזק את מערכת החיסון של הגוף. יתרונותיו כוללים תמיכה בעיכול והזנת העור. כמו כן, חלב הקוקוס הוא אנטי מסרטן, אנטי בקטריאלי ואנטי ויראלי.
חומצה לאורית היא החומצה העיקרית בחלב הקוקוס ונמצאה כי ביכולתה לעכב צמיחת תאים סרטניים בגוף האדם, בנוסף מחזקת את המערכת החיסונית של הגוף היות שהיא ונלחמת בווירוסים ודלקות. למרות שחלב הקוקוס מכיל כמויות גדולות של שומן רווי הוא מפחית את רמות הכולסטרול בזכות חומצה זו המגבירה את ייצור הHDL (המכונה "כולסטרול טוב").
בחלב הקוקוס ישנם כמויות גדולות של מגנזיום המאזן ומפחית את לחץ הדם, גורם לתחושה נינוחה והורדת הלחץ היות שצריכתו מסייעת להרפיית השרירים בגוף.
טיפוח הגוף

חלב הקוקוס מיוצר מחומר טבעי, לכן הוא בטוח לשימוש לעור הפנים. חלב הקוקוס יעיל לריכוך העור ולהעלמת כתמים שחורים מעור הפנים היות שהוא מכיל כמות גדולה של חומצות שומן טבעיות.
כתמים שחורים אלו מכונים היפר פיגמנטציה. ההיפר פיגמנטציה מתרחשת כאשר הגוף מייצר כמות עודפת של מלנין שהוא החומר בגוף האחראי על מראה של צבע עור (פיגמנט). ניתן לטפל בהיפר פיגמנטציה על ידי שימוש בחלב קוקוס.
בזמן הטיפול יש לוודא שעור הפנים נקי כדי למנוע בעיות עור נוספות כדוגמת אקנה. יש למרוח את חלב הקוקוס בעזרת צמר גפן נקי ישירות על עור הפנים והכתמים הבעייתיים למשך כ-שעה. לאחר מכן, יש לשטוף את הפנים במים חמימים בעזרת צמר גפן.
מריחת חלב קוקוס על עור הפנים מזינה את העור, מפחיתה את הקמטים וגורמת לעור להיות אלסטי יותר בזכות כמויות גדולות של ויטמין C, ויטמין E המצויות בחלב זה.
כמו כן עיסוי הקרקפת בעזרת חלב הקוקוס תורם לחיזוק שורשי השיער ומעודד צמיחה טבעית.
מריחת חלב הקוקוס על כוויה מהשמש תקל על הכאב ותיצור שכבת הגנה וריפוי על ידי הזנת העור.
הערות שוליים

↑  Robert Hagenmaier, FRESH AND PRESERVED COCONUT MILK, CORD 4, 1988-12-01, עמ' 34–34 doi: 10.37833/cord.v4i01.209
1 2  Samuel Kofi Tulashie, Jacking Amenakpor, Sandra Atisey, Raphael Odai, Production of coconut milk: A sustainable alternative plant based milk, Case Studies in Chemical and Environmental Engineering 6, 2022-12-01, עמ' 100206 doi: 10.1016/j.cscee.2022.100206
↑  שירותי בריאות בישראל, מהם היתרונות הבריאותיים של שתיית חלב קוקוס?
1 2  Anchalee Ruengdech, Ubonrat Siripatrawan, Application of catechin nanoencapsulation with enhanced antioxidant activity in high pressure processed catechin-fortified coconut milk, LWT 140, 2021-04-01, עמ' 110594 doi: 10.1016/j.lwt.2020.110594
1 2 3 4 5 6  דפנה ריכטר, נפלאות אגוז הקוקוס ותוצריו, באתר foodsdictionary
1 2 3  Nia Kusstianti, Sri Usodoningtyas, Coconut Milk as an Alternative of Cosmetic Material for Thinning Hyperpigmentation on the Face Skin, Proceedings of the International Joint Conference on Science and Engineering (IJCSE 2020), Atlantis Press, 2020 doi: 10.2991/aer.k.201124.056
| --- | --- |
בקרת זהויות :  LCCN: sh2021012364
יהיה טוב (שיר של דוד ברוזה)

יהיה טוב הוא פזמון שנכתב על ידי יהונתן גפן, הולחן ובוצע על ידי דויד ברוזה ועובד על ידי דני סנדרסון. השיר יצא לאור בשנת 1978.
רקע

השיר נכלל במופע "שיחות סלון" בהשתתפות יהונתן גפן, דויד ברוזה ויעל לוי. השיר אף הוקלט באלבום שתיעד את המופע. השיר נקרא באלבום "יהיה טוב (שיר שלום מס' 349/א)".
"יהיה טוב" נכתב לרגל המשא ומתן על הסכם השלום בין ישראל למצרים וביקור נשיא מצרים סאדאת בישראל. ביקורו של אנואר סאדאת אף מוזכר בשיר.
דויד ברוזה הקליט ביצוע מחודש לשיר עבור אלבום הבכורה שלו שהוציא ב-1980, בתוספת בית חדש שלא היה בגרסה המקורית. בהמשך הקליט ברוזה גרסה לשיר עם התזמורת הפילהרמונית של לונדון.
לרגל המחאה החברתית בשנת 2011 כתב יהונתן גפן גרסה מחודשת לשיר שאותה ביצע ברוזה באחת ההפגנות.
ב-27 באפריל 2023 בוצע השיר על ידי אביב גפן, בנו של יהונתן, יחד עם חברי קאסט "ארץ נהדרת", לרגל סיום עונה 20 של התוכנית.
בינואר 2025 במופע משותף של "הכבש השישה עשר", ביצע ברוזה את השיר אולם השמיט את הבית שנפתח במילים "הנה בא נשיא מצרים..." ומסתיים במילים "...רק תצאו מהשטחים".
הערות שוליים

↑  מיכל בן דוד, יהיה טוב? אוסף חדש לדויד ברוזה, באתר הבמה, 4 ביולי 2004
↑  אסף נבו, ‏דויד ברוזה - "יהיה טוב" של "מחאת האוהלים", באתר ‏מאקו‏, 31 ביולי 2011
↑   סוגרים עונה עם אביב גפן "יהיה טוב", סרטון בערוץ "ארץ נהדרת", באתר יוטיוב (אורך: 04:18)
↑   בן שלו, הביצועים לקלאסיקות לא הצטיינו, אבל האיחוד של "הכבש השישה עשר" היה נפלא, באתר הארץ, 22 בינואר 2025
↑  רן בוקר, התאחדנו כי שנה שלמה המדינה לא ישנה: איחוד הכבש ה-16 | צפו, באתר ynet, 21 בינואר 2025
| --- | --- |
בקרת זהויות :  MusicBrainz work: 8aebff3d-46a8-4b7c-8ab4-317bb76d8a80
התמכרות לקניות

התמכרות לקניות מוגדרת כמחסור בשליטה בדחפים, המופיע כלהט לרכוש של דברים מיותרים רבים. לביטוי "התמכרות לקניות" יש נקודת מבט פסיכו-חברתית יותר. או שהיא ממוקמת בקרב התמכרויות כמו התמכרות להימורים, לאינטרנט או למשחקי וידאו. התמכרות לקניות יכולה להוביל לחובות כלכליים משמעתיים ולהרס בין אישי.
ביטויים התנהגותיים

ישנם שלושה סוגים של ביטויים התנהגותיים של התמכרות לקניות, עם השלכות שונות. אלה יכולים להיות מוצגים יחד או באופן עצמאי ובדרכים אינטנסיביות יותר או פחות. עם זאת, הם קשורים קשר הדוק ונראים מצטרפים לאנשים הסובלים קשות מהפרעה זו.
ראשית המשיכה לעבר הגירוי הצרכני, שהוא ההתמכרות לרכישה כפעילות פנאי באופן אובססיבי ולא מבוקר.
אף על פי שהתמכרות לקניות ורכישה כפייתית שונים מבחינה קלינית, הם קשורים זה בזה ומהווים ביטויים לאותה הבעיה: היעדר שליטה עצמית בעת הקנייה וריסון הדחפים. התמכרות לקניות מובנת כלהיטות לבצע כל הזמן רכישות חדשות של דברים מיותרים. רכישה כפייתית קשורה לתהליך הפסיכולוגי הגורם לאנשים רבים לא להיות מסוגלים לחוסר שליטה עצמית. מאפיין התנהגותי בסיסי של אנשים הסובלים מהתמכרות לקניות הוא שהרכישות שלהם מיותרות ולא מספקות. מכורים עשויים לחוש הנאה או הקלה כאשר הם נכנעים למשאלת הקניות, אך מתחרטים על כך לאחר מכן. חרטה זו עלולה להוביל לתחושות עמוקות מאוד של האשמה ואי נוחות.
בנוסף על כך, ישנו אלמנט שלחוסר שליטה עצמית כלכלית: זוהי חוסר היכולת החמור והקבוע להתאים את הרגלי ההוצאה לאמצעים הכלכליים של הפרט. לא מדובר בהוצאות רגילות או בלתי צפויות של האדם המקשות על חייו, אלא מדובר בחוסר יכולת מוחלטת לשלוט בהכנסה האישית או המשפחתית בצורה רציונלית, מיותרות ככל שיהיו. ביטוי לחוסר שליטה זה הוא בדרך כלל שקיעה בחובות. התוצאה הסופית היא תחושת "אשמה".
קשר עם הפרעות אחרות

חוקרים רבים חוקרים את הקשר של התמכרות לקניות עם הפרעות פסיכולוגיות אחרות - במיוחד עם אלו הנוגעות לדיכאון או חרדה התמכרות זו קשורה גם בהערכה עצמית נמוכה ובתכונות אישיות כגון אימפולסיביות, מטריאליזם ונהנתנות. אחוז גבוה מהאנשים המתמודדים עם התמכרות לקניות באינטרנט סובלים במקביל גם מהפרעת קשב וריכוז עם היפראקטיביות (ADHD), הפרעות דיכאוניות או התמכרות למסכים, סמים ואלכוהול, כאשר נוכחות של הפרעה נפשית או מחלת נפש נוספת גבוהה יותר בקרב גברים מאשר בקרב נשים.
התפלגות באוכלוסייה > מגדר

יש חוקרים שטוענים כי ההתמכרות היא ביטוי נשי במיוחד לבעיות של דיכאון או הפרעות טורדניות כפייתיות. ישנם פסיכואנליטיקאים הטוענים שזו בעיה הדומה מאוד לקלפטומניה עם קשר לדיכוי מיני. מחקרים שבוצעו במאה ה-20 אישרו את ההבדל, אם כי אינם מסכימים בהיקף התופעה.
התפלגות באוכלוסייה > גיל

מחקרים שבוצעו על אנשים העוברים טיפול וכן על כלל האוכלוסייה העלו מתאם שלילי בין גיל להתמכרות. ככל שגיל האנשים עולה יש מספר נמוך יותר של מכורים לקניות. נתונים אלה אושרו על ידי הדוח האירופי מ-1999. גיל האבחון מאוחר בהרבה מהגיל בו מתחילות בעיות ההתמכרות. לרוב המכורים יש תסמינים ראשונים של התמכרות בשנות העשרים לחייהם, אך אינם מבקשים עזרה ואינם מקבלים טיפול עד למעלה מעשר שנים לאחר מכן. כדי להסביר את השכיחות הגבוהה יותר של התמכרות לקניות בקרב צעירים, הוכח כי אנשים צעירים יותר נולדו, וגדלו, בחברה צרכנית הולכת וגוברת והם סבלו מהשפעת הפרסום והשיווק מלידה. להפך, זה יוצא דופן מאוד למצוא בעיות התמכרות לקניות אצל אנשים מעל גיל 65.[דרוש מקור]
ראו גם

תרבות הצריכה
הערות שוליים

↑  Robert Holman Coombs. Addictive Disorders: A Practical Guide to Diagnosis and Treatment.understanding and diagnosis compulsive buying. pp. 420–447.
↑  "Shopping addition" (באנגלית). Illinois Institute for Addiction Recovery. נבדק ב-20 ביוני 2016. {{cite web}}:  (עזרה)
↑  מה גורמת התמכרות לקניות: תובנות על האינטראקציה במוח, באתר ׳נגמלים׳ | מידע והכוונה לגמילה וטיפול בהתמכרויות, ‏2023-07-27
↑  Garcés Prieto, Javier. "Addictión to shopping: Self-help and information manual" (PDF) (באנגלית). European Interregional Institute for Consumer Affairs. European Commission. נבדק ב-16 ביוני 2016. {{cite web}}:  (עזרה)
↑  Seung-Hee Lee and Jane E. Workman. "Compulsive buying and branding phenomena" (באנגלית). Journal of Open Innovation. נבדק ב-30 ביוני 2016. {{cite web}}:  (עזרה)
↑  Black, DW (בפברואר 2007). "A review of compulsive buying disorder". World Psychiatry (באנגלית). Official Journal of the World Psychiatric Association (WPA). 6: 14–8. PMC 1805733. PMID 17342214. {{cite journal}}:  (עזרה)
↑  Elaine Kempson. "Over-indebtedness in Britain" (PDF). Department of Trade and Industry. נבדק ב-23 ביוני 2016. {{cite web}}:  (עזרה)
↑  Javier Garces and Alejandro Salcedo. Economic, social and psychological aspects of the indebtedness of consumer (בספרדית and אנגלית). #83 of the Review of Consumer Study (2008).
↑  רותי פרגר מאור, התמכרות לקניות: סימנים ושיטות טיפול גמילה מקניות באינטרנט | מכון דרור, באתר מכון דרור - פסיכולוגיה וחינוך, ‏2020-07-02
↑  Reisch and Scherhorn 1996, Schlosser 1994
↑  D´Astous, Scherhon 1990
↑  "Report on the programme for the prevention and treatment of personal problems related to consumer addiction, personal purchasing habits and over-indebtedness" (PDF) (באנגלית). European Interregional Institute for Consumer Affairs. European Commission. נבדק ב-18 ביוני 2016. {{cite web}}:  (עזרה)
↑  April Lane, Helga Dittmar and Dphilon and Reeta Wolfsohn. "Compulsive Buying: Cultural contributors and consequences" (PDF). נבדק ב-23 ביוני 2016. {{cite web}}:  (עזרה)
יחידת השליטה הימית

| --- | --- |

סמל יחידת השליטה וזירת המים הכלכליים
 פרטים
 מדינה:  ישראל ישראל
 שיוך:   חיל הים
 בסיס האם:  מחנה הקריה בתל אביב בעבר: מחנה סטלה מאריס בחיפה (עד 1972)
 אירועים ותאריכים
 תקופת הפעילות:  20 באפריל 1948 – הווה (76 שנים) 
 מלחמות:    מלחמת העצמאות    מלחמת סיני     מלחמת ששת הימים    מלחמת ההתשה    מלחמת יום הכיפורים    מלחמת לבנון הראשונה    מלחמת לבנון השנייה    מבצע צוק איתן
 פיקוד
 יחידת אם:  מפקדת זרוע הים
 מפקדים:  מפקדי יש"י
תג כתף יש"י (יחידת שליטה ימית)
יחידת השליטה וזירת המים הכלכליים היא יחידה בחיל הים הישראלי, העוקבת באופן רצוף בשגרה ובמלחמה אחרי המתרחש בזירה הימית, ואחראית לניהול כלל כוחות חיל הים בשגרה ובחירום.
היחידה בונה את התמונה הימית ומאפשרת למפקד חיל הים לקבל החלטות ולהעביר את פקודותיו ליעדן. היחידה מתאמת את פעילותם המבצעית של כוחות חיל הים.
שולטת גם בכלל הפעילות, האימונים והניסויים בים, בנוסף לכך היחידה אחראית על הקצאת כוחות לאירועים המתפתחים בגבולות המדינה, ואחראים על ניהול המב"מ.
הקמה ומסגרת עבודה

הצורך ביחידה לקיום קשר ומעקב אחר כלי השיט בים עלה מתחילת הפעלתו של חיל הים. היחידה נקראה יחידת קשר וגילוי - יק"ג ובסיסה היה במחנה סטלה-מאריס על הר הכרמל בחיפה. במסגרת זו תפקדה לאחר מלחמת העצמאות ועד שלהי מלחמת ההתשה.
אחרי מעבר מפקדת חיל הים לתל אביב בשנת 1972 המשיכה היחידה בתפקידיה והתקיימה בקומות התחתונות של בנין המפקדה. ביזמתו של אלוף מיכאל ברקאי נשלח מפקד היחידה סא"ל משה אורון ליחידת השליטה של חיל האוויר, וכשחזר הקים את היחידה בשם החדש יחידת שליטה ימית -יש"י.
הקמה ומסגרת עבודה > יעוד ומשימות

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
מבנה היחידה

יחידת השליטה נמצאת תחת מספן הים ועליה מפקד קצין בדרגת אלוף-משנה. היחידה מתחלקת ל-3 גופים מרכזיים.
מבנה היחידה > פלגת שליטה ימית

הפלגה אחראית על מוצבי השליטה ביחידה, האחראים על תחום השליטה בזרוע הים ובזירת המים הכלכליים. מפקד הפלגה בתקן סא"ל. בין המוצבים בפלגה:
מרכז האש - מוצב האחראי על תקיפות חיל הים מהאוויר ומהים.
משר"ם - מרכז שליטה רב משימתי, מוצב המתכלל את התמונה הימית של הזרוע ממרכזי השליטה הזירתיים והאזוריים.
המברקה - מוצב האחראי על כלל התקשורת בין כלי הזרוע.
מבנה היחידה > גדוד גלים

גדוד 397, גדוד קשר המשמש כתמיכה טכנית ליחידה, למפקדת חיל הים ולעיתים לכלל חיל הים. הגדוד מתחלק למספר פלוגות האחראיות למתן תמיכה בנושאים שונים. הגדוד היחיד בחיל הים. מפקד הגדוד בתקן סא"ל.